**Notă informativă**

**la proiectul de hotărîre de Guvern pentru aprobarea Regulamentului privind condițiile și procedurile de organizare și realizare a executării activităților de îmbunătățiri funciare, protecție, conservare și sporire a fertilităţii solurilor**

Proiectul de hotărîre a Guvernului privind condițiile și procedurile de realizare a activităților de îmbunătățiri funciare, protecție, conservare și sporire a fertilităţii solurilor a fost elaborat în vederea executării art. 8, 9, 10, 78, 79 și art. 81 din Codul funciar nr.828-XII din 25 decembrie 1991.

Menționăm faptul, că este necesar aprobarea mecanismului şi procedurii privind realizarea executării activităților de îmbunătăţiri funciare, şi stabilirea obligativităţii privind expertizarea ştiinţifică, recomandare oferită și de Curtea de Conturi în urma misiunii de audit performanța în domeniul mediului privind utilizarea durabilă a terenurilor agricole (Hotărîrea nr. 38 din 15 iulie 2014 cu privire la Raportul auditului menționat). De asemenea, în prezent nu există un mecanism clar de selectare a obiectelor ce se includ în Lista obiectelor și mijloacelor financiare necesare pentru realizarea Planului de acțiuni privind implementarea Programului de conservare și sporire a fertilității solurilor pentru anii 2017-2020, aprobat prin Hotărîrea Guvernului nr.554 din 14.07.2020. Astfel, grupul de lucru instituit de Minister a elaborat un Regulament în acest sens.

Regulamentul dat reglementează activitățile ce ţin de conservarea și sporirea fertilităţii solurilor, care prin eroziune sau prin acțiunea altor factori antropici și-au pierdut total sau parțial capacitatea de producție, şi care urmează a fi conservate, sau efectuate lucrări de sporire a fertilităţii acestora cu suportul financiar de la bugetul de stat. De asemenea, s-a stabilit activității privind expertizarea științifică a proiectelor date.

Prin urmare, în conformitate cu prevederile prezentului Regulament se propune ca terenurile cu soluri degradate să fie examinate de o comisie specială constituită din reprezentanţi ai administraţiilor publice locale, beneficiari, cu atragerea reprezentanţilor administraţiilor publice centrale, specialişti din domeniu şi ca rezultat, constituirea perimetrelor de ameliorare.

Comisiile respective instituite, după caz, la nivel de primărie, raion, municipiu, UTA Găgăuzia, constituind perimetrele de ameliorare, vor întocmi Fişele perimetrele de ameliorare, în care va fi redat o informaţie amplă privind denumirea perimetrului de ameliorare, modul de folosinţă a terenurilor cuprinse în perimetrul de ameliorare, proprietarii terenurilor din perimetrul de ameliorare, natura degradării terenurilor din perimetrul de ameliorare, descrierea sumară a condiţiilor pedolitologice, descrierea sumară a lucrărilor de ameliorare necesare, evaluarea fizică orientativă a lucrărilor necesare de ameliorare, etc.

Fişa nominalizată, aprobată prin decizia comisiei speciale, va constitui temei pentru proiectarea obiectului pentru autoritatea contractantă care va avea obligaţia realizării documentaţiei tehnico-economice, în conformitate cu prevederile legislației în vigoare.

Documentația și procesele – verbale de constituire a unor astfel de perimetre întocmite de comisiile speciale locale vorfi transmise instituției implementatoare (în prezent Agenţiei Relaţii Funciare şi Cadastru), care anual pînă la 01 septembrie va acumula şi sistematiza materialele respective şi le va pune la dispoziţia Comisie republicane spre examinare.

*Instituție implementatoare* estestructură organizațională care este împuternicită să asigure implementarea politicilor statului în domeniul protecţiei solurilor, îmbunătățiri funciare, conservarea și sporirea fertilităţii solurilor.

Astfel, instituția implementatoare, în termen de o lună de la data adoptării prezentei hotărîri, urmează să perfecteze și să prezinte, Comisiei Republicane, un raport ce va cuprinde analiza impactului social și economic al lucrărilor îndeplinite conform documentației de proiect, costurile și necesitatea prelungirii efectuării lucrărilor proiectate pe viitor, pe fiecare obiect în parte, inclus în Lista obiectelor şi mijloacelor financiare necesare pentru anul 2017 în scopul realizării Planului de acţiuni privind implementarea Programului de conservare şi sporire a fertilităţii solurilor pentru anii 2017-2020.

Astfel, Comisia republicană, în limita bugetului alocat, urmează să decidă obiectele la care urmează să fie executate lucrări de protecție a solurilor, îmbunătățiri funciare,conservarea și sporirea fertilităţii solurilor conform Planului de acţiuni privind implementarea Programului de conservare şi sporire a fertilităţii solurilor pentru anii 2017-2020 și să înainteze instituției implementatoare lista obiectelor pentru realizarea Planul de acţiuni menționat. Ulterior, aceasta în comun cu Ministerul Agriculturii, Dezvoltării Regionale și Mediului va prezenta Guvernului anual Lista obiectelor şi mijloacelor financiare necesare pentru realizarea Programului de conservare şi sporire a fertilităţii solurilor pentru anii 2011-2020.

Comisia republicană va fi constituită prin ordinul comun al Ministerului Agriculturii, Dezvoltării Regionale și Mediului și instituția implementatoare (în prezent Agenţia Relaţii Funciare şi Cadastru. Criteriul principal de prioritizare a obiectelor (proiectelor) selectate de comisia republicană este forma, intensitatea şi suprafaţa de degradare a solurilor.

Menționăm că, proiectele activităților de protecţie a solurilor, îmbunătățiri funciare, conservarea și sporirea fertilităţii solurilor vor fi avizate de către instituţiile de cercetări de profil (în prezent: Institutul de Pedologie, Agrochimie şi Protecţia Solului „Nicolae Dimo”; Institutul de Ecologie și Geografie al Academiei de Stințe) şi supuse expertizei în conformitate cu prevederile legislaţiei în vigoare.

Totodată, conform prevederilor prezentului Regulament contribuţia beneficiarului în devizul de cheltuieli la efectuarea lucrărilor de protecţie a solurilor, îmbunătățiri funciare,conservarea și sporire a fertilităţii solului, finanţate de la bugetul de stat, nu trebuie să fie mai mică de cît costul documentaţiei de proiect.

Deasemenea menționăm că, mijloacele băneşti destinate compensării pierderilor cauzate de excluderea terenurilor din categoriile de terenuri cu destinaţie agricolă şi ale fondului silvic, precum şi din circuitul agricol, şi de atribuirea lor la alte categorii de terenuri se încasează la bugetul de stat sau, după caz, la bugetul unității administrativ-teritoriale respective.

*Fundamentarea economico-financiară*

Implementarea Regulamentului dat nu necesită mijloace financiare suplimentare din bugetul de stat.

Proiectul dat a fost avizat cu ministerele și instituțiile interesate. De asemenea, de către Centrul Național Anticorupție a fost efectuată expertiza anticorupție și Ministerul Justiției a efectuat expertiza juridică a proiectului.

Reieșind din cele expuse, se prezintă pentru examinare și aprobare proiectul de hotărîre a Guvernului privind condițiile și procedurile de realizare a activităților de îmbunătățiri funciare, protecția, conservarea și sporirea fertilităţii solurilor.

**Ministru Vasile BÎTCA**